מפלגת ש"ס

תנועת ש"ס (ובשמה המלא: "התאחדות הספרדים העולמית שומרי תורה" ובהמשך, "התאחדות הספרדים שומרי תורה תנועתו של מרן הרב עובדיה יוסף זצ"ל") היא מפלגה חרדית-ספרדית בישראל, שהוקמה בשנת 1982 ועומדת לבחירה ברמה הארצית החל מהבחירות לכנסת האחת עשרה בשנת 1984.

==היסטוריה==
הרב [[עובדיה יוסף, מנהיגה הרוחני של ש"ס]]
[[אריה דרעי יו"ר מפלגת ש"ס]]
המפלגה הוקמה כמפלגה מוניציפלית (עם רצון להתמודד בעתיד כרשימה עצמאית) בשנת 1982, לקראת הבחירות לעיריית ירושלים שנערכו באוקטובר 1983. מקימי ש"ס המוניציפלית היו ירושלמים חרדים-ספרדים בשנות ה-30 לחייהם, ובראשם יעקב כהן, נסים זאב ושלמה דיין (שני האחרונים לימים חברי כנסת). הם התייאשו מהאגף המזרחי בתוך "אגודת ישראל", והחליטו להקים מפלגה אשר תפנה לא רק אל האוכלוסייה החרדית-ספרדית, אלא לכלל המזרחים בישראל, כולל אלה שאינם שומרים מצוות. שם המפלגה שנבחר היה "התאחדות הספרדים שומרי תורה", והאותיות שנבחרו היו ש"ס, ומכאן ואילך זה היה שמה של המפלגה בפי כול.

לקראת הבחירות הוקמה מועצת חכמי התורה בהנהגתו של הרב עובדיה יוסף, כאשר הרב שך, מנהיג הזרם החרדי-ליטאי, תמך בהקמתה. הרב שך היה מתומכיה המובהקים של ש"ס עד שנת 1990 (אז החליט לפרוש בשל פרשיית "התרגיל המסריח"). המפלגה הצליחה בבחירות המוניציפליות של 1983 וזכתה בשלושה מנדטים.

לאחר ההצלחה בבחירות לעיריית ירושלים, הפכה ש"ס לתנועה ארצית במטרה להתמודד בבחירות לכנסת האחת עשרה, שנערכו בשנת 1984. בראש הרשימה הועמד הרב יצחק פרץ. תנועת ש"ס זכתה בבחירות אלו ל-4 מנדטים והייתה הפתעת הבחירות. הצלחת המפלגה תרמה לקרע שנוצר בתוך אגודת ישראל בין הליטאים והחסידים. כתוצאה מקרע זה הורה הרב שך לתומכיו להצביע לש"ס וכך עברו כשני מנדטים מאגודת ישראל לש"ס. כשנה לאחר הבחירות, בשנת 1985, כתוצאה מקרע בין ש"ס הירושלמית לש"ס הארצית, שונה שמה של המפלגה הארצית לש"ס - התאחדות הספרדים העולמית שומרי תורה. אחד מהישגיה הראשוניים בזירה הפוליטית ב"מלחמה על השבת" נרשם כבר בשנת 1986 כשראש הממשלה שמעון פרס נכנע ללחץ ראשיה והורה על סגירת שוק השבת הראשון במדינה, "הפישפשוק", בקיבוץ ניר אליהו.

יו"ר התנועה, הרב פרץ, כיהן כשר הפנים בממשלת האחדות של שמיר ופרס ושר הקליטה בממשלתו של יצחק שמיר. על רקע חילוקי דעות עם אריה דרעי, בעקבות "התרגיל המסריח", שנעשה בניגוד להוראתו של הרב שך, מורו הרוחני של הרב פרץ, הוא פרש מהסיעה וב-25 בדצמבר 1990 הקים סיעת יחיד. במקומו, מונה שר הפנים ומקורבו של הרב יוסף, אריה דרעי, ליו"ר. לאחר הבחירות בשנת 1992 חברה ש"ס לשמאל והצטרפה לממשלת ישראל העשרים וחמש בראשות יצחק רבין. בעקבות החלטת בג"ץ כי אריה דרעי אינו יכול להמשיך בכהונתו כשר הפנים עקב כתב האישום נגדו ובעקבות חתימת הסכמי אוסלו פרשו אנשי ש"ס מהממשלה בספטמבר 1993. בהצבעה בכנסת על ההסכם כל חברי הסיעה נמנעו או נעדרו מהמליאה.

כמות הקולות של המפלגה עלתה בהתמדה. בבחירות 1996 קיבלה 10 מנדטים ובבחירות 1999, זכתה להצלחה סוחפת לאחר שקיבלה 17 מנדטים, רבים מהם על חשבון הליכוד. אולם, דרעי מצא עצמו מחוץ לפוליטיקה באותה שנה עקב הרשעתו בפלילים וכניסתו מאוחר יותר לכלא לשנתיים, וחבר הכנסת אלי ישי מונה ליו"ר במקומו. לצד דרעי, הורשעו לאורך השנים שישה חברי כנסת נוספים של ש"ס בפלילים: יאיר לוי, רפאל פנחסי, יאיר פרץ, עופר חוגי, שלמה דיין ושלמה בניזרי.

בבחירות 2003 קיבלה ש"ס 11 מנדטים והושארה, בפעם הראשונה בתולדותיה, מחוץ לקואליציה. בבחירות 2006 קיבלה ש"ס 12 מנדטים, והצטרפה לממשלת אולמרט.

בשנת 2010 הצטרפה ש"ס כחברה בהסתדרות הציונית העולמית, ארגון הגג של התנועה הציונית. כחלק מהמהלך הודיעה המפלגה כי היא תשנה את תקנונה ותאמץ את אמנת ירושלים, שגובשה בשנת 2004 על ידי המפלגות הציוניות. לצורך ההצטרפות חברה ש"ס לליכוד והם יפעלו כסיעה משותפת במנגנוני ההסתדרות. צעד זה עורר תגובות קשות מצד דגל התורה.

באוקטובר 2012 החליטה מועצת חכמי התורה כי תפקיד היו"ר יבוטל עד לאחר הבחירות לכנסת התשע עשרה, ואריה דרעי ישוב לתנועה וישתלב בהנהגתה יחד עם אלי ישי ואריאל אטיאס. ברשימה לכנסת התשע עשרה הוצב אלי ישי במקום הראשון ואחריו אריה דרעי ואריאל אטיאס. קמפיין ש"ס, היה חוזרים הביתה, וסלוגן את אחיי אנוכי מבקש.

ב-2 במאי 2013, כשלשה חודשים לאחר הבחירות לכנסת התשע עשרה, מונה אריה דרעי ליו"ר תנועת ש"ס.

ב-7 באוקטובר 2013 נפטר מנהיגה הרוחני של המפלגה, הרב עובדיה יוסף. את מקומו כמנהיג הרוחני של תנועת ש"ס תפס הרב שלום כהן.

ב-15 בדצמבר 2014, עזב אלי ישי את המפלגה בעקבות חילוקי דעות עם אריה דרעי, והקים את מפלגת יחד, בתמיכת הרב מאיר מזוז.

ב-28 בדצמבר 2014 פורסמה במהדורת החדשות של ערוץ 2 קלטת וידאו משנת 2008 שבה נראה הרב עובדיה יוסף מביע את חששו מדרעי ומכנה אותו "רשע". בעקבות הסערה שהתחוללה עם פרסום הקלטת, שלח דרעי ב-29 בדצמבר מכתב למועצת החכמים ובו הוא מציע את התפטרותו מהנהגת המפלגה, אולם מועצת החכמים דחתה את התפטרותו. על פי עיתון הארץ, טיוטת התמיכה של מועצת החכמים הוכנה עוד קודם שהגיע מכתב התפטרותו לידיה. הקמפיין של המפלגה בבחירות 2015כלל את קמפיין השקופים, ואת הסלוגן "המהפכה חוזרת".

בבחירות לכנסת העשרים כוחה של ש"ס הצטמצם מאוד והשיגה 7 מנדטים בלבד בכנסת, שפל כוחה מאז שנת 1992 וזאת לאור התמודדתו של אלי ישי ומפלגתו "יחד" שגרעה ממצביעי המפלגה.

בבחירות לכנסת העשרים ואחת, קמפיין ש"ס התבסס על הססמה "ביבי צריך אריה חזק", וכן "המזרח של עולם התורה". בבחירות השיגה ש"ס 8 מנדטים ובכך הגדילה את כוחה.

בבחירות לכנסת העשרים ושתיים ש"ס קיבלה 9 מנדטים, ובכך הגדילה את כוחה. בבחירות לכנסת העשרים ושלוש ש"ס שמרה על כוחה, והצטרפה לממשלת האחדות.

ב-22 באוקטובר 2021 חתם יו"ר המפלגה אריה דרעי על עסקת טיעון במסגרת כתב אישום על עבירות מס שהוגש נגדו, ובמסגרתה יתפטר מהכנסת וישלם קנס כספי. ב-25 בינואר 2022 נכנסה התפטרות לתוקף וחבר הכנסת מיכאל מלכיאלי מונה ליו"ר הסיעה. חבר הכנסת יוסף טייב נכנס לכנסת במקומו של דרעי.<ref></ref>
באוגוסט 2022 נפטר מנהיגה הרוחני של המפלגה הרב שלום כהן.

ב-17 באפריל 2023 התווספו להנהגת ש"ס כחברי מועצת חכמי התורה הרבנים אברהם סלים, שלמה מחפוד, שלמה בן שמעון ושמואל בצלאל.

==פעילות תקציבית וממשלתית==
אחת ממטרותיה של המפלגה, הייתה לדאוג לתקצוב הוגן למוסדות החינוך הדתיים הספרדיים, על רקע טענות לקיפוח מתמשך מצד אגודת ישראל האשכנזית. לאור הצלחתה בבחירות בשנת 1984 החלה בהקמת מוסדות נלווים לתנועה, בהם תנועת אל המעיין ורשת בתי הספר של מעיין החינוך התורני.

ש"ס פעלה להעברת תקציבים למוסדות דתיים ברחבי הארץ ולתקצוב רשת החינוך שלה, וכן להגדלת הקצבאות לשכבות החלשות, ובעיקר קצבאות הילדים. לצורך כך הייתה שותפה בכל קואליציה מיום הקמתה ועד שנת 2003. התגברות כוחה, שהפכה אותה במספר כנסות ללשון מאזניים קואליציונית, הביאה לטענות מתנגדיה כי היא נוקטת ב"סחטנות פוליטית" של הקופה הציבורית. בהתנגדות לדרישות המפלגות החרדיות בכלל, וש"ס בפרט, בלטה מפלגת שינוי בראשות טומי לפיד, אשר התנתה את כניסתה לממשלה בכך שש"ס לא תהיה שותפה בקואליציה. בכנסת ה-16 זכתה שינוי ב-15 מנדטים, ונכנסה לקואליציה בראשות אריאל שרון במקום ש"ס. בממשלה זו פעלה הממשלה ושר האוצר בנימין נתניהו להורדה דרסטית של הקצבאות. לאחר התפטרות אהוד אולמרט בשלהי הכנסת השבע עשרה, שבה ש"ס לדרוש את העלאת קצבאות הילדים וציפי לבני סרבה לדרישתה והעדיפה ללכת לבחירות.

בבחירות לכנסת ה-18 זכתה ש"ס ב-11 מנדטים. ב-23 במרץ 2009 חתמה מפלגת ש"ס על הסכם קואליציוני עם מפלגת הליכוד, שמקנה לש"ס את תיק הפנים לאלי ישי, ואת תיק הבינוי והשיכון (אריאל אטיאס), את תיק הדתות ושר בלי תיק. כמו כן, מונה מטעם ש"ס סגן שר במשרד האוצר, ויו"ר ועדת הפנים והגנת הסביבה של הכנסת. כמו כן, ש"ס והליכוד הגיעו להסכמות בנושא קצבאות הילדים.

ש"ס נוטה לבקש לעצמה את משרד הפנים במשא ומתן הקואליציוני, על-מנת שתוכל לקבוע את הטון בסוגיות של דת ומדינה. בנוסף למשרד הפנים, מעדיפה ש"ס לרוב משרדים בעלי אופי סוציאלי כמו הרווחה, הבריאות, השיכון, העלייה והקליטה והדתות.

== מצע ==
170x170 פיקסלים
בחירות 2015. על הפיתות מופיע ההדפס: "לפיד דואג לסושי, אנחנו דואגים ללחם." וסיסמת הבחירות של המפלגה ב-2015: "המהפכה חוזרת!"]]
על-פי המצע שלה, מטרותיה של ש"ס הן להביא לכך שלא תהיה אפליה בין ספרדים לאשכנזים, וכן לקרב את הספרדים המסורתיים אל היהדות ובכך "להחזיר עטרה ליושנה".<ref name=":0"></ref> יחד עם שמרנות חברתית ודתית, המפלגה תומכת במדינת הלכה.<ref name=":1" /><ref name=":0" /> כמו כן ש"ס מתמידה להציג עצמה כמפלגה סוציאל-דמוקרטית, המעמידה את האינטרסים של המעמדות הסוציו-אקונומיים הנמוכים בראש מעייניה.<ref name=":3" /><ref name=":4"></ref>

גישת המפלגה בשאלת מסירת שטחים הייתה נתונה לתנודתיות מסוימת. בעוד שבהצבעה בכנסת על הסכם אוסלו א' נמנעו חבריה, המפלגה התנגדה לחתימה על הסכם אוסלו ב', למשא ומתן הישראלי-פלסטיני בקמפ דייוויד 2000 ולתוכנית ההתנתקות. גם בעמדותיו של המנהיג הרוחני של התנועה, הרב עובדיה יוסף, ניתן לראות קו דומה. בעוד הרב יוסף הביע בפסק הלכה מ־1980 תמיכה בהשבת שטחים בהסכם השלום בין ישראל למצרים בנימוק של פיקוח נפש, אך בימי הסכמי אוסלו הביע התנגדות רפה שהפכה תקיפה יותר עם הזמן.

המפלגה המפלגה בשנת 2010 ש"ס אימצה אמנת ירושלים, אמנה שגובשה ב־2004 על ידי כלל המפלגות הציוניות בישראל, והצטרפה להסתדרות הציונית העולמית.<ref name=":2"></ref>

כמקובל במפלגות החרדיות, המפלגה אינה מציבה נשים ברשימתה לכנסת. עם זאת, לקראת הבחירות לכנסת העשרים יזם אריה דרעי הקמת מועצת נשים מייעצת, בראשות עדינה בר שלום, בתו של הרב יוסף, ויפה דרעי, אשתו של היו"ר דרעי.

ב־1993 הקימה התנועה ביטאון בשם "יום ליום", שנועד להביע השקפה התואמת גם את דעתו של הרב עובדיה יוסף. העיתון נמכר ב־2017 לידי נעמה עידן, והמפלגה הקימה ביטאון חדש - "הדרך".

==ראשי המפלגה==
{|class="wikitable" style="text-align: center;"
|+
|-
! מספר
! שם
! התחלת כהונה
! סיום כהונה
|-
|1
|נסים זאב
|1982
|1984
|-
|2
| יצחק חיים פרץ
| 1984
| 1990
|-
|3
| אריה דרעי
| 1990
| 1999
|-
|4
| אלי ישי
| 1999
| 2012
|-
|5
| טריומווירט של אריאל אטיאס, אריה דרעי ואלי ישי
| 2012
| 2013
|-
|(3)
| אריה דרעי
| 2013
| מכהן
|}

== נציגי ש"ס בכנסת ==

נציגי המפלגה, בכל הכנסות, היו רק גברים.

{| class="wikitable" border="1"
|-
! style="width:10%;" | כנסת
! style="width:45%;" | חברי כנסת
! style="width:45%;" | הערות
|-
| הכנסת ה-11 (1984)
| 4 מנדטים: יצחק חיים פרץ, רפאל פנחסי, יעקב יוסף, שמעון בן-שלמה
|
* שמעון בן-שלמה פרש מהסיעה ב-27 בספטמבר 1988 והקים סיעת יחיד.
|-
| הכנסת ה-12 (1988)
| 6 מנדטים: יצחק חיים פרץ, רפאל פנחסי, יוסף עזרן, אריה גמליאל, יאיר לוי, שלמה דיין
|
* יצחק חיים פרץ פרש מהסיעה ב-25 בדצמבר 1990 והקים את סיעת "מוריה - עם ישראל על-פי תורת ישראל".
|-
| הכנסת ה-13 (1992)
| 6 מנדטים: אריה דרעי, משה מאיה, יוסף עזרן, אריה גמליאל, רפאל פנחסי, שלמה בניזרי
|
* יוסף עזרן פרש מהסיעה ב-28 בפברואר 1996 והקים סיעת יחיד.
|-
| הכנסת ה-14 (1996)
| 10 מנדטים: אריה דרעי, אריה גמליאל, רפאל פנחסי, שלמה בניזרי, אלי ישי, יצחק כהן, דוד אזולאי, דוד טל, נסים דהן, יצחק וקנין
|
|-
| הכנסת ה-15 (1999)
| 17 מנדטים: אריה גמליאל, אליהו סויסה, אלי ישי, שלמה בניזרי, יצחק כהן, אמנון כהן, נסים דהן, דוד אזולאי, דוד טל, יצחק וקנין, רחמים מלול, משולם נהרי, יצחק סבן, נסים זאב, יאיר פרץ, עופר חוגי, יצחק גאגולה, פנחס צברי
|
* ב-14 בנובמבר 2002 פרש דוד טל מהכנסת על מנת להתמודד על מקום ברשימת הליכוד (לבסוף כשל בכך והתמודד מטעם עם אחד). החליף אותו פנחס צברי.
|-
| הכנסת ה-16 (2003)
| 11 מנדטים: אלי ישי, שלמה בניזרי, נסים דהן, אמנון כהן, יצחק כהן, דוד אזולאי, משולם נהרי, יצחק וקנין, יאיר פרץ, נסים זאב, יעקב מרגי, עופר חוגי
|
* מועמד בולט ברשימה שלא נכנס לכנסת: פנחס צברי.
* ב-25 במרץ 2006 פרש יאיר פרץ מהכנסת עקב הרשעתו בקבלת דבר במרמה. החליף אותו עופר חוגי.
|-
| הכנסת ה-17 (2006)
| 12 מנדטים: אלי ישי, יצחק כהן, אמנון כהן, משולם נהרי, אריאל אטיאס, שלמה בניזרי, דוד אזולאי, יצחק וקנין, נסים זאב, יעקב מרגי, חיים אמסלם, אברהם מיכאלי, מזור בהיינה
|
* מועמד בולט ברשימה שלא נכנס לכנסת: יאיר פרץ.
* ב-27 באפריל 2008 הורשע שלמה בניזרי בעבירה שיש עימה קלון, החליף אותו מזור בהיינה
|-
| הכנסת ה-18 (2009)
| 11 מנדטים: אלי ישי, אריאל אטיאס, יצחק כהן, אמנון כהן, משולם נהרי, יעקב מרגי, דוד אזולאי, יצחק וקנין, נסים זאב, חיים אמסלם, אברהם מיכאלי
|
* מועמד בולט ברשימה שלא נכנס לכנסת: מזור בהיינה.
|-
| הכנסת ה-19 (2013)
| 11 מנדטים: אלי ישי, אריה דרעי, אריאל אטיאס, יצחק כהן, משולם נהרי, אמנון כהן, יעקב מרגי, דוד אזולאי, יצחק וקנין, נסים זאב, אברהם מיכאלי, יואב בן צור, ליאור אדרי
|
*ביוני 2014 אריאל אטיאס פרש מהכנסת, ותחתיו התמנה יואב בן צור לחבר כנסת
* ב-1 בינואר 2015 התפטר אריה דרעי ובמקומו מונה ליאור אדרי
|-
| הכנסת ה-20 (2015)
| 7 מנדטים: אריה דרעי, יצחק כהן, יעקב מרגי, דוד אזולאי, משולם נהרי, יצחק וקנין, יואב בן צור, יגאל גואטה, מיכאל מלכיאלי, דני סיידא, ינון אזולאי
|
* ב-24 בינואר 2016 פסקה חברותו של סגן השר משולם נהרי בכנסת העשרים, על-פי בקשתו, בהתאם לסעיף 42ג לחוק יסוד: הכנסת ("החוק הנורווגי הקטן"). במקומו נכנס לכנסת יגאל גואטה.
* ב-31 באוקטובר 2016 התפטר אריה דרעי מהכנסת. במקומו מונה מיכאל מלכיאלי.
* ב-19 בספטמבר 2017 התפטר יגאל גואטה מהכנסת. במקומו נכנס דני סיידה.
* ב-20 בספטמבר 2017 חזר משולם נהרי לכנסת בעקבות התפטרותו מתפקידו כסגן שר ובכך פסקה חברותו של דני סיידה.
* ב-22 בפברואר 2018 הפסיק סגן השר יצחק כהן את חברותו בכנסת במסגרת "החוק הנורווגי הקטן", במקומו חזר לכנסת דני סיידה.
* ב-12 במרץ 2018 התפטר השר דוד אזולאי מחברותו בכנסת, במקומו כיהן בנו, ינון אזולאי. בהמשך הקדנציה נפטר השר אזולאי, ודרעי מילא את מקומו כשר.
|-
|הכנסת ה-21 (2019)
|8 מנדטים: אריה דרעי, יצחק כהן, משולם נהרי, יעקב מרגי, יואב בן צור, מיכאל מלכיאלי, משה ארבל, ינון אזולאי
|
|-
|הכנסת ה-22 (2019)
|9 מנדטים: אריה דרעי, יצחק כהן, משולם נהרי, יעקב מרגי, יואב בן צור, מיכאל מלכיאלי, משה ארבל, ינון אזולאי, משה אבוטבול
|
|-
|הכנסת ה-23 (2020)
|9 מנדטים: אריה דרעי, יצחק כהן, משולם נהרי, יעקב מרגי, יואב בן צור, מיכאל מלכיאלי, משה ארבל, ינון אזולאי, משה אבוטבול, אוריאל בוסו, יוסי טייב
|
* ב-21 ביוני 2020 הפסיק את חברותו בכנסת אריה דרעי במסגרת "החוק הנורווגי". במקומו נכנס אוריאל בוסו.
* ב-1 ביולי 2020 הפסיק את חברותו בכנסת יואב בן צור במסגרת "החוק הנורווגי". במקומו נכנס יוסי טייב.

|-
|הכנסת ה-24 (2021)
|9 מנדטים: אריה דרעי, יעקב מרגי, יואב בן צור, מיכאל מלכיאלי, חיים ביטון, משה ארבל, ינון אזולאי, משה אבוטבול, אוריאל בוסו, יוסי טייב
|
* ב-8 באפריל 2021 הפסיק את חברותו בכנסת אריה דרעי במסגרת "החוק הנורווגי", במקומו נכנס יוסי טייב.
*ב-13 ביוני 2021, פסקה כהונתו בממשלה של אריה דרעי והוא חזר לכהן בכנסת במקומו של יוסי טייב.
*ב-25 בינואר 2022 התפטר מהכנסת אריה דרעי במסגרת עסקת טיעון, במקומו נכנס יוסי טייב.
|-
|הכנסת ה-25 (2022)
|11 מנדטים: אריה דרעי, 
יעקב מרגי
, 
יואב בן צור
, מיכאל מלכיאלי, 
חיים ביטון
, משה ארבל, ינון אזולאי, משה אבוטבול, אוריאל בוסו, יוסי טייב, אברהם בצלאל, יונתן מישרקי, ארז מלול, סימון מושיאשוילי
|
|}

==תוצאות בחירות==
{| class="wikitable"
!בחירות
!ראש הרשימה
!קולות
!אחוז
!מושבים
!+/-
!קואליציה/אופוזיציה
|-
!1984
| rowspan="2" |יצחק חיים פרץ
|63,605
|3.1
|
|
|
|-
!1988
|107,709
|4.7
|
|2
|
|-
! rowspan="2" |1992
| rowspan="4" |אריה דרעי
| rowspan="2" |129,347
| rowspan="2" |4.9
| rowspan="2" |
| rowspan="2" |
|
|-
|
|-
!1996
|259,796
|8.5
|
|4
|
|-
!1999
|430,676
|13
|
|7
|
|-
!2003
| rowspan="4" |אלי ישי
|258,879
|8.22
|
|6
|
|-
!2006
|299,054
|9.53
|
|1
|
|-
!2009
|286,300
|8.49
|
|1
|
|-
! 2013
| 331,868
| 8.75
| 
|
|
|-
!2015
| rowspan="6" |אריה דרעי
|241,613
|5.73
| 
|4
|
|-
!2019
|258,275

|5.99
|
|1
|
|-
!2019 ב'
|329,834

|7.44
|
|1
|
|-
!2020
|352,842

|7.69
|
|
|
|-
!2021
|316,008
|7.17
|
|
| 
|-
!2022
|392,964
|8.25
|
|2
| 
|}

==בתרבות הפופולרית==
בשנת 2018 יצא לאקרנים הסרט "הבלתי רשמיים" בבימויו של אלירן מלכה המבוסס על סיפור ההקמה של המפלגה. ניסים זאב, ממייסדי התנועה, יצא נגד הסרט וטען שנעשה עוול היסטורי משום שלא הוזכר בסרט.

==לקריאה נוספת==
*מנחם רהט, ש"ס, הרוח והכוח: איך ניצחה ש"ס את הפוליטיקה הישראלית, הוצאת אלפא תקשורת, 1998.
* אביעזר רביצקי, ש"ס - היבטים תרבותיים ורעיוניים, הוצאת עם עובד, 2006, .
* ריקי טסלר, בשם השם - ש"ס והמהפכה הדתית, הוצאת כתר, 2003.
* יואב פלד, ש"ס - אתגר הישראליות, הוצאת תפו"ח מבית ידיעות אחרונות, 2001.
*נסים לאון 'מה שם ייקרא לתופעה שאין יודע מי קבע אותה ולמה?': לשאלת התפתחותה של החרדיות המזרחית בישראל, עיונים 16, 2006, עמ' 85 - 107.
* בתיה זיבצנר ודוד להמן, ש"ס כאתגר - יצירת יהדות ישראלית חדשה, הוצאת רסלינג, 2010.
* גד ברזילי, אחרים בתוכנו: משפט וגבולות פוליטיים לקהילה החרדית עיוני משפט כ"ז עמ' 587.
* נסים ליאון, "הגישה הממלכתית של ש"ס ומשמעותה", בספר: דבורה הכהן ומשה ליסק (עורכים), צומתי הכרעות ופרשיות מפתח בישראל, מכון בן-גוריון לחקר ישראל, 2010
*נסים ליאון, [http://in.bgu.ac.il/bgi/iyunim/20/f2.pdf הפוסק כתועמלן: הלכה ופופוליזם ביהדות המזרחית בת זמננו], עיונים 20, 2010, [http://bgri-press.bgu.ac.il/cgi-webaxy/item?index הוצאת מכון בן-גוריון], עמ' 337 - 359.
*דני פילק, [http://in.bgu.ac.il/bgi/iyunim/20/a2.pdf אנחנו העם (אתם לא!): פופוליזם מכיל ופופוליזם מדיר בישראל], [http://in.bgu.ac.il/bgi/iyunim/Pages/default.aspx עיונים] 20, 2010, [http://bgri-press.bgu.ac.il/cgi-webaxy/item?index הוצאת מכון בן-גוריון] עמ' 28 - 48.
*נסים ליאון, [http://in.bgu.ac.il/bgi/iyunim/21/עיונים%2021-נסים%20לאון.pdf ש"ס, הרב עובדיה יוסף והתהליך המדיני], [http://in.bgu.ac.il/bgi/iyunim/Pages/default.aspx עיונים] 21, 2011, [http://bgri-press.bgu.ac.il/cgi-webaxy/item?index הוצאת מכון בן-גוריון,] עמ' 172 - 189.
*ענת פלדמן, [https://jerusaleminstitute.org.il/publications/מנהיגות-חרדיות-מזרחיות 'להחזיר עטרה ליושנה' או 'שינוי עטרה ישנה' - תפקיד מנהיגות חרדיות מזרחיות על פי תנועת ש"ס], מכון ירושלים למחקרי מדיניות, 2017
* נסים ליאון ויאיר אטינגר, באין רועה: ש"ס וההנהגה החרדית-מזרחית אחרי עידן הרב עובדיה יוסף, ירושלים: המכון הישראלי לדמוקרטיה, 2018

==קישורים חיצוניים==

* 
* 
* 
* 

* 
* שידורי וידאו של מפלגת ש"ס, באתר [https://www.knesset.tv ערוץ הכנסת]
*[http://oknesset.org/party/7 מפלגת ש"ס], באתר כנסת פתוחה
* [http://shas.org.il/Web/He/About/Platform/Default.aspx עיקרי מצע ש"ס]
* [https://www.youtube.com/watch?v=PGCWKYzD2F4 ריאון למוזיאון הכנסת עם חכ"ל נסים זאב מספר על הקמת מפלגת ש"ס]
=== כתבות ===
* [https://web.archive.org/web/20170612102015/http://www.shasnik.com אתר שסניק]- דעות פוליטיות וחברתיות של אנשי ש"ס בישראל
*
*
*
*
*נסים ליאון, [https://musaf-shabbat.com/2011/01/05/שס-מול-מזרח-נתניה-נסים-ליאון "ש"ס מול מזרח נתניה"], באתר מוסף שבת, 5 בינואר 2011
* יצחק הורוויץ, [http://www.bhol.co.il/news/173002 משואה פוליטית: פורץ הדרך הש"סית ניסים זאב], באתר בחדרי חרדים, 23 באפריל 2015
* 
* 
* 

== הערות שוליים ==

*
ש"ס
קטגוריה:סיעות בכנסת
ש"ס
ש"ס
קטגוריה:מפלגות שמרניות
קטגוריה:עובדיה יוסף
קטגוריה:הרב שך
קטגוריה:ספרדים ועדות המזרח בארץ ישראל
ש"ס
ש"ס
ש"ס
ש"ס
ש"ס
ש"ס
ש"ס
ש"ס
ש"ס
ש"ס
ש"ס
ש"ס
קטגוריה:מפלגות שהוקמו ב-1982
קטגוריה:מפלגות חרדיות בישראל
קטגוריה:פופוליזם ימני